Kawula Kraton Kutai saka suku Bugis saperangan ngetutake lakune Daeng Nur­din sakandhahane. Rombongan cilik kuwi ndlajahi Bengawan Mahakam. Wis pirang-pirang dina anggone padha lela­yaran. Alas Pondhok Pinang, alas Loa Janan, lan alas Karang Asam wis didla­jahi. Nanging wong-wong Bugis kuwi durung bisa nemokake lemah sing kaya diidham-idhamake. Sawise tekan Loa Kulu, wong-wong Bugis kuwi bali maneh. Lemah-lemah sing didlajahi pranyata isih kurang apik menawa katandhing karo lemah Loa Buah.